सिंह ने दस्सेआ जे नौगढ़ दे अलावा चक्रघट्टा, चकिया, इलिया ते सहाबगंज थाना क्षेत्र पूरी चाल्ली प्रभावत ऐ जदके सैय्यदरजा ते कन्दवा दे बी किश लाह्‌के इस समस्या थमां ग्रस्त न। उनें दस्सेआ जे केन्द्रीय रिजर्व पुलस बल दी त्रै ते चार कम्पनी दे अलावा पीएसी जिले च म्हेशां तैनात रौंह‌्‌दी ऐ ब चुनांऽ च सीमा सुरक्षा बल दी टुकड़ियां बी लाई जाङन। संवेदनशील मतदान केन्द्र इस्सै बल दे जिम्मे होग। उनें दस्सेआ जे 4-5 केन्द्रें दे बछकार इक क्लस्टर प्वाइंट होग। जिले दे कुल 874 मतदान केन्द्रें चा 185 नक्सल प्रभावत क्षेत्र च औंदे न। मिर्जापुर दे वरिश्ठ पुलस अधीक्षक राजेश मोदक ने दस्सेआ जे उंदे जिले च कुल 15 चा 5 थाने नक्सल प्रभावत न। इनें क्षेत्रें च समन्वय बैठकां कराई जा रदियां न। नक्सलियें दी गतिविधियें गी चुनांऽ दी मुक्ख धारा कन्नै जोड़ने दा प्रयास कीता जा रदा ऐ हालांके उनें इनें प्रयासें दा खुलासा करने थमां इन्कार कीता।